**Értesítő pályázati döntésről**

MAZSÖK Temető <nagytemeto2017@gmail.com>

Cs 2018.08.09. 20:32

polgarmester@bataszekph.hu; muszak@bataszekph.hu

**Tisztelt Pályázó!**

Ezúton értesítjük, hogy a Magyországi Zsidó Örökség Közalapítvány (továbbiakban: MAZSÖK) döntése alapján *„Az európai kulturális örökség részét képező, Magyarország területén található/fellelhető, jelenleg gondozatlan, elenyészőben lévő zsidó sírkertek, sírhelyek rekonstrukciója, továbbá a kulturális örökség megismerésében, védelmében, megőrzésében való minél szélesebb társadalmi részvétel ösztönzése, különös tekintettel a fiatal nemzedék kulturális örökséggel kapcsolatos tudása fejlesztésének elősegítésére”*című pályázati kiírásra benyújtott pályázatokra vonatkozóan a döntések megszülettek.

**A Támogató döntése értelmében** örömmel értesítjük, hogy a Magyarországi Zsidó Örökség Közalapítvány (továbbiakban: Támogató) által meghirdetett pályázati kiírásra **Bátaszék Város Önkormányzata** által benyújtott **T-001-I/2017 pályázati azonosítón nyilvántartásba vett „Bátaszéki Izraelita temető felújítása” elnevezésű pályázatuk 7.000.000.- Ft, azaz Hétmillió forint vissza nem térítendő támogatásban részesül.**

**Döntési kikötés (***kizárólag* **megvalósítható támogatott tevékenység):**

**kerítés**

(Védnökség)

**Döntés indoklása:**

**A pályázatból a kerítésépítési részt támogatjuk. A pályázatban szereplő,  a kerítésre vonatkozó teljes műszaki tartalommal megvalósítandó, mivel a kerítés kalkulást bekerülési költsége magas.**

*A pályázat a szakmai értékelő tartalmi értékelése figyelembevételével csökkentett összegű támogatásra javasolt.*

Felhívjuk a figyelmét, hogy az **alacsonyabb megítélt támogatási összeg esetében** a Pályázónak **a döntési kikötéssel megegyezően módosítania szükséges a program költségvetését és szakmai programját a szerződéskötéskor.** A módosítás során a kiírás által előírt tartalmi követelményeket be kell tartani.

A támogatás felhasználásának részletes feltételei a támogatási szerződésben, mellékleteiben kerülnek szabályozásra, mely dokumentumokat – a támogatási szerződés megkötésével kapcsolatos információkkal együtt – hamarosan elektronikus úton megküldünk.

Felhívjuk szíves figyelmét továbbá, hogy a MAZSÖK jelen pályázati felhívása keretében nyújtott támogatás nem pályázati úton biztosított támogatás, a benyújtott kérelmek egyedi támogatási igényeknek minősülnek. Erre tekintettel és figyelembe véve az Ávr. 102/D. § (1) bekezdésében foglaltakat, a támogatási döntéssel szemben kifogás nem nyújtható be.

Pályázati célkitűzéseinek megvalósításához sok sikert kívánunk!

Üdvözlettel:

Pályázatkezelő